
COMPRENDE Y STIMA 
BO MAYORNAN!! 


Tur hende por recorda e acci- 
dente fatal cu a sosode 8 aña pasa 
na unda un mama y tata a fayese, 
lagando 3 yui atras. Awe e 3 hoben- 
nan aki ta yen di experiencia y bon 
estudia. 

Aruba por recorda cu e acciden- 
te aki a causa hopi tristeza na 
Aruba, especialmente cu e mama y 
tataa fayese y alabes un di e yuinan 
a keda seriamente herida y cu nan 
tabata teme pa su bida. Gracias a 
Dios cu e hoben a scapa, kende 
tabata tin apenas 17 aña di edad. 
Precisamente cu e hoben aki nos a 
hiba un combersacion interesante y 
por sirbi como ejempel pa cualquier 
otro hoben o famia cu apesar di tur 
problema y tristeza, mester hinka 
semper den mente cu futuro di un 
persona ta importante. 

E hoben aki no tabata desea pa 
su nomber ser menciona pe simpel 
hecho cu e no ta gusta publicidad, 
pero si e kier sirbi como un modelo 
ejemplar pa e hobennan di awor. 

E ta corda bon cla cu semper su 
tata sa bisa su mama cu dia e muri, 
elo hibe cune, pasobra nan dos 
tabata hopi costumbra cu otro y 
tabata biba un bida hopi ejemplar. 

Dia cu e accidente a sosode, e 
por recorda cu nan tabata biniendo 
direccion San Nicolaas, henter 
famia tabata hunto y e por recorda 
cu ela mira e accidente ta sosodien- 
do y un cos ela hasi tabata sak su 
curpa den otro y despues e no ta 


recorda nada mas. Asina ela ser 
transporta pa hospital, na unda ela 
keda varios dia den cuido intensivo 
y tambe ariba seccion di hende 
malo. 

Mi por a imagina mi cu mi 
mayornan a fayese, asina e hoben a 
sigui conta nos, pero ningun perso- 
na a durf bisa mi, pasobra tur hende 
tabata tin compasion cu mi situa- 
cion, hasta cierto enfermeranan. 
Tabata mi ruman homber, kende e 
tempo ey tabata tin 10 aña a bisa- 
mi, despues di algun dia y ja nan a 
dera nan caba, cu mi mayornan a 
fayese. Mi a conteste simplemente 
cu mi sa caba, pasobra esey mi a 
imagina mi mes, debi cu mi no a 
mira nan pa varios dianan y door di 
e impacto di e accidente mes. 

Despues cu ela sali for di hospi- 
tal, e mester abai recohe algun arti- 
culonan personal pa bai establece su 
mes serca famia. 

Primeramente ela keda serca un 
omo pa banda di su tata, mientras 
cu su otro rumannan a bai keda 
serca un tanta pa banda di su 
mama. 

Despues e mes a pensa cu ta 
mihor nan tur bai biba hunto serca 
e tanta pa banda di nan mama. Aki 
nos a ser accepta manera berdadero 
yuinan door di nos tanta. Mi a ricibi 
hopi apoyo moral for di nan, espe- 
cialmente na momentonan crucial 
pa escohe mi futuro, esta ora mi a 

termina mi M.A.V.O. Dado mo- 
mento cu su apoyo moral cu awe 
mi a termina H.A.V.O. pa despues 
tambe A.P.A., esta awor mi ta un 
maestro. 

Claro cu nos a pasa den tempo- 
nan duro, pasobra semper bo ta 
keda recorda bo mayornan y tin 
momentonan especial cu esaki ta 
bin mas fuerte padilanti. Manera 
principalmente bispo di Pascu di 
Nacemento, ta e dianan cu mas mi 
ta sinti falta di mi mayornan. 

Awor cu mi a termina mi estu- 
dio, esta mas o menos dos aña pasa, 
nos a pensa cu ta mihor nos bai 
biba ariba nos mes, den cas di nos 
mayornan. Esaki indudable ta un 
experiencia grandi pa nos tur, paso- 
bra nos ta mas independiente, nos 
mester siña planea, nos mester hasi 
turcos ariba nos mes. 

Un conseho cu mi tin sigur pa e 
hobennan di awor ta, pa nan stima 
nan mayornan, trata nan, obedece 
nan, pasobra kizas ami tambe a faya 
un poco, especialmente tempo cu 
mi tata tabata pidi mi yude den su 
extra jobnan cu e tabata hasi. Sem- 
per mi tabata negativo, pero awor 


mi a comprende cu cual intencion e 
tabata hasi e trabownan aki, esta pa 
nos mes, pa nos mes bon. Tur loke 
ela gana extra ela spaar of use pa 
nos como su yuinan. A^;sar cu nos 
a pasa den un dolor grandi, pero tog 
ela sirbi como un estimulo pa nos 
por a sigui tiaha ariba nos futuro. 

Ariba nos pregunta kiko exacta- 
mente ta e motibonan cu e ta activo 
especialmente ariba terreno teatral, 
ela contesta nos: 

Semper mi a gusta teatro, pero 
alabes mi por bisa cu un parti mi a 
hacie na honor di mi mayornan, pa- 
sobra mi por recorda bon, cu tempo 
mi tabata chikito y nos tabata wak 
television hunto y na momento cu 
un hoben tabata actua, cu semper 
mi mama tabata bisa nos cu ta su 
deseo cu un di su yuinan por yega 
asina lew. Pesei mes cu na momento 
cu mi ta para ariba ensenario den 
un sala semper mi ta haya falta di 
personanan, mi ta wak stul bashi, 
esakinan kizas ta di mi mayornan. 

Claro cu mi ta hasi esakinan pa 
pueblo di Aruba, pero tog mi ta 
dedica mi obranan o actuacionnan 
na memoria di mi mayornan. 


SAVANETA 

ESSO 

SERVICENTER 

DI BO AMIGO AIKY CROES 
TEL: 47290 

PABIEN PUEBLO Dl ARUBA 
DIA 18 MAART 
DIA NACIONAL Dl NOS 
HIMNO Y BANDERA 

Nota editorial: Segur cu e entre- 
vista aki ta sirbi como un estimulo 
pa cualquier persona of pareha cu 
no por resolve problemanan, pa 
tuma bon ejempel for di esaki, 
pasobra apesar cu e hobennan aki a 
pasa den un cambio y tristeza 
grandi, nan tabata sa di lucha y 
sobrevivi 

Awe nan ta hobennan cu tin nan 
futuro sigura. 



GOBIERNO Dl ARUBA 

TA FELICITA PUEBLO Dl ARUBA 
CU NOS HIMNO Y BANDERA. 

DIA 18 Dl MAART 

TA Dl 7 AÑA CU NOS TA CELEBRA 
E DIA NACIONAL AKI 

PABIEN 

CARNAVAL Dl ARUBA? 



Nos a cuminsa pa pone un pre- 
gunta tras di Carnaval di Aruba, pa 
e simpel hecho cu hopi puntonan 
mester ser analisa pa garantiza su 
futuro. 

Desd^ celebracion di e di 25 aña 
di Carnaval di Aruba e interes a 
cuminza cai considerablemente. 
Aña pa aña, articulonan di Carnaval 
ta birando mas caro, mientras cu e 
parti di musica tambe a contribui 
na esaki; pasobra loke nan ta pidi 
ta imposibel haya un sponser pa 
cubri e gastonan. 

Nos ta lamenta e hecho cu nos 


Carnaval ta bayendo atras, pasobra 
Aruba tabata ocupa un di e prome 
puestonan, pa loke ta trata celebra- 
cion di carnaval mundialmente. 
Hasta ta ser comenta cu nos hende- 
nan tin sanger carnavalesco. 

E parada di mucha cu ta bira aña 
pa aña mas grandi y a yena nos cu 
tur clase di speranza pero ta parce 
cu ta esaki lo bira e culminacion di 
e gran celebracion di carnaval di 
Aruba. 

E hendenan grandi mester sigui 
ejempel di e chikitonan y no mester 
interesa pa wak, pero pa otro mira 
nan. 

cont. pagina 7 

ASSURANTIEKANTOOR 
BOERLEIDER N.V. 

BO AGENTE 
PA TUR ASEGURONAN 
EVITA TRAFICO 
WAK E LUZ NA 
PAARDENBAAISTRAAT 8 
TEL: 22464 - 25297 

PABIEN PUEBLO DI ARUBA DIA 18 DI MAART 
DIA NACIONAL DI NOS HIMNO Y BANDERA 


Mai Store 

Tel: 22152 — Emanstraat 57 



PABIEN 

PUEBLO DI ARUBA 
18 MAART 

DIA DI HIMNO Y BANDERA 

o OOOOOOOQOOQa tt flfl»flfl9 flflfl88Qafl? 

SANDRA BEAUTY CENTER 


Specialistanan den tratamento di 
bo cutis 


Santa Cruz 38 


Telefoon 28233 


“EFE” 

HEAVY EQUIPMENT 


PA TUR TRABAONAN DI EQUIPONAN PISA 


Santa Cruz 38 Telefon 28233 - 28041 


PABIEN PUEBLO Dl ARUBA ARIBA 18 Dl MAART 
DIA NACIONAL Dl NOS HIMNO Y BANDERA 


cont. di pagina 5 

Duna e miles y miles di turista- 
nan, kendenan ta bin Aruba pa wak 
nos Carnaval e oportunidad pa mira 
un gran espectaculo y sigur nan lo 
regresa pa sigui presencia nos gran 
carnaval. 

Pa loke ta trata e diferente activi- 
dadnan durante e dianan di carnaval 
tur ta un exito y aña pa aña e entra- 
danan ta bira mas grandi, pero net 
pa e parada grandi e interes a cai 
enormemente. 

Clubnan cu semper tabata tuma 
parti na e gran parada no ta hacien- 
do esaki mas y nos ta kere cu esaki 
ta pa falta di iniciativo o lidernan, 
hendenan pa dirigi. 

Nos ta lamenta cu Aruba Tivoli 
Club no ta tumando parti mas na 
parada di carnaval, kizas pa medio 
di competencia, kizas pasobra nan 
kier ta parte cu nan parada di luz? 
Tur esakinan ta pregunta cu tin den 
pueblo, pasobra nos ta kere cu pa 
motibo di placa, esaki no ta hasi 
falta 

Carnaval di Aruba mester bira 
algo fuera di competencia, fuera di 


rivalidad, pero na unda nos pueblo, 
manera un gran famia ta celebra e 
carnaval cu ta di nos tur. 

Nos ta contento cu tin diferente 
gruponan cu por saka nos cara y tin 
otronan cu un poco mas di dedica- 
cion por representa nos carnaval tur 
afo. 

E parti luhoso no ta importante, 
pero e acaba di e disfraznan, di e 
gruponan. Zorg pa tur ta bisti 
mescos, esta di zapato te cu 
sombre, e ta keda mas bonita. 

Tur grupo mester lubida e parti 
di competencia, e parti di premio, 
pero mustra con Aruba, un isla di 
apenas 65 mil habitante si por 
celebra carnaval na un manera 
grandioso. 

Prensa, radio y television cu ta 
representa e parti importante y 
esencial di nos comunidad, mester 
keda un poco mas neutral y no bai 
tras di opinion di algun personanan 
cu ta competi, pero pa interes. Si 
sigui publica o bai tras di rumor y 
comentarionan infunda anto poco 
aña mas bo no ta haya ningun 
mucha mujer o grupo lo bai partici- 


pa den Carnaval. Papiamento y rede 
semper tin, pero como persona 
civilisa miembronan di prensa 
mester por huzg^ prome di tuma e 
rumornan aki y transmiti nan pa 
nan lector o radioescuchanan. 

Trabou di prensa ta pa keda mas 
neutral, construi pa mayan no 
lamenta cu e carnaval o cualquier 
otro evenemento mester por fracasa 
o desaparece. 

Aki na Aruba e hendenan ta biba 
demasiado di envidia o criticanan 
infunda, nan ta cla pa kibra un 
persona cu ta traha y ta haciendo 
algo constructivo pa nos comuni- 
dad. 

Ta parce cu cierto famianan 
hamas por tuma parti na un di e 
evenementonan di carnaval y esaki 
ta fout, pasobra carnaval ta pa un y 
tur y pa uni tur. 

Nos ta kere cu S.A.C. mester por 
yega na un areglo cu e bandanan pa 
fiha un prijs pa e paradanan pasobra 
sino ta imposibel pa un srupo 
cuminsa planea y traha adelanta, 
pasobra nan no sa kiko e prijs di e 
bandanan lo bira. cont. pagina 8 








cont. di pagina 7 

Sugerencianan: 

1. S.A.C. mester cuminsa interesa 
personanan den districtonan pa 
dirigi gruponan. 

2. Tene reunionnan cu lidernan di 
banda pa fiha un solo prijs pa e 
paradanan. 

3. Sigui toca de bes en cuando can- 
ticanan di carnaval, especialmen- 
te e hitnan, pa sigui mantene e 
interes. 

4. Gobemantenan, dirigentenen di 
camara y comercio y di industria, 
lidernan sindical, politiconan pidi 
pueblo pa sigui tuma parti na e 
gran parada. 

5. Pidi comercio pa baha priis di 
cierto artikulonan di carnaval. 

6. Forma comisionnan den distric- 
tonan pa traha ariba gruponan 
desde awor. 

7. Maestronan Arubano o estran- 
hero cu ta stima nos isla tuma 
parti atrobe na e gran parada, 
corda cu destino di Aruba ta den 



boso man y di e muchanan. 

8. Stop di yora gruponan cu no 
kier participa y trata pa stimula 
esnan cu si ta sigur. 



AMSTEL 


ta honra nos bandera di Aruba! 

Fuera di su potente campaña di tapa, AMSTEL awor tambe 
ta ofrece un bunita T-shirt cu bandera di Aruba riba dje! 


Pa cada 10 botter bashf di Malta of 
Cerbez AMSTEL bo por busca esun di bo! 








Celebra 

dia di Himno y Bandera 
cu un fantastico T-shirt! 

Pasa cambia bo botternan 
bashf di AMSTEL na: 

Publicidad Aruba, 
Wilhelminastraat 101, 
dilanti di Elmar! 


Asina nos por sigui duna mas 
sugerencianan mas, pero nos ta 
spera cu henter nos comunidad lo 
sera cabez pa sigui mantene e car- 
naval di Aruba na un di e prome 
puestonan mundialmente. 


Traillernan 

Esaki ta un capitulo completa- 
mente diferente, algo cu mester ser 
bon studia, kizas e motibo principal 
pakiko awe nos carnaval tin poco 
participante. 

Te cu 5 aña pasa, tempo cu nos 
a celebra e dia 25 aña di carnaval, 
Aruba tabata conoce masha poco 
traillernan y tur hende tabata para 
den solo cayente pa spera e parada. 

Nos tabata tin cuestion di pleita 
pa lugir ni tampoco drentamento 
den gruponan, strobando e buena 
marcha di e parada. 

Hendenan tabata bebe mescos, 
pero ta orguyoso di loke nan a pre- 
sencia, esta e gran parada di nos 
carnaval. 

Awor a para bira cu e hendenan 
ta pleita pa haya lugar pa staciona 
trañler. Cantidad di placa ta keda 
hinka den esakinan, fuera di esaki 
awor a para bira cu ta un siman di 
trabou ariba e traillernan. Bebemen- 
to sin fin, principalmente e fin di 
siman ta cuestion di campamento 
pa spera e parada. 

Awor ta asina cu tur hende ta 
interesa mas di bai den traillernan 
en bes di participa den e parada 
mes. 

Si cos sigui asina no tin nada pa 
mira, tampoco lo bai tin traillernan 


mas. 


cont. pagina 9 


ABN 

Algemene Bank Nederland n.v. 

cont. di pagina 8 

Ta net e bebemento di den siman 
y for di tempran ta hasi cu awe tin 
tanto hendenan ta drenta pa stroba 
e participantenan den e parada. 

Algo mester ser haá pa kita e 
celebracion banda di caminda y 
hacie un berdadero celebracion, 
pero den parada. 

Antes, un cantidad rekord di 12 
pa 14 ir 1 persona tabata tuma parti 
na e gran parada, compara cu den e 
ultimo añanan, cu esaki a baha te 
cu menos cu 3.000 persona. 

Man na obra mi pueblo y laga 
nos tur duna un man pa salva nos 
carnaval y su parada. 

LESA AMISTAD 



ARVEFA 


Arubaanse Verffabriek N.V. 


Aruba Paint Factory, Inc. 


L.G. Smith Boulevard 144 
P.O. Box 295, Tel. 22519 
Neth. Antilles 
Cable: ARVEFA - Aruba. 

CERBES 

AMSTEL 

A HASI UN 
COS 


Ultimamente a worde teni un 
conferencia di prensa na Licores 
Aruba N.V. 

Sr. Haime da Costa Gomez, 
director na Antilliaanse Brouwerij 
N.V., tabata presente na tal ocasion 
y a worde introduci door di Sr. 
Oiky Posner, director di Licores 
Aruba N.V. 

Sr. Haime da Costa Gomez a re- 
lata e desaroyo di cerbes Amstel cu 
a crece di tal forma cu na Februari 
1983 e di 500.000.000 botter di 
Amstel a worde produci. 

El a enfatisa cu esaki tabata posi- 
bel gracias na e confianza cu e con- 
sumidornan di e cerbez Amstel ta- 
bata tin den e producto local aki. 

Pa festeja tal ocasion a cuminsa 
dia 8 Februari 1983 un campanja 
na unda lo worde parti mas cu 
Fls. 100.000,- na placa cash. 

Bao di e tapanan bo por haya un 
suma of un letter. E suma por wor- 
de cobra cash, mientras cu e letter- 
nan por worde gespaar pa forma e 
palabra “AMSTEL” pa asina parti- 
cipa den un rifa di placa. 

Despues di e rueda di prensa, 
periodistanan tabata tin ocasion pa 
lansa pregunta, di cual hopi a hasi 
uso. 

Un biaha mas a keda demostra cu 
semper Amstel a promove y coope- 
ra cu Aruba, cu su Carnaval y cu 
cualkier evento social y especial- 
mente deportivo di nos comunidad. 

Pesei nos ta bisa: 

Bebe oro y gana placa! 

Un Amstel na salu di consi- 
mudor! 



Den Carnaval semper Amstel tey manera un clabo. Un ta pornada Sr. Milo Croes, President di 
S.A.C. ta cu un plakaat flankia pa Sr. y Sra. Posner y Sr. Haime da Costa Gomez. 



Despues di e rueda di prensa tabatatin oportunidad pa sigi cu Amstel bon frieuw y snacks. 
Akinan Sr. Milo Croes puntrando na Sr. Haime da Costa Gomez con pa gana Fls. 1000,- bow di 
e tapa 



Sr. Haime da Costa Gomez, director di Antilliaanse Brouwerij splicando e campaña pa festeja e 
hazanja di producion di 500.000.000 botter di e sabroso cerbes Amstel 

Si bo bay Barranquilla y bo tapensa 
di bishita un dentista, bishita e cono- 
cido dentista di tur e Antiyanonan: 

LUIS E. GARZON 

Dentista 

Miembro de la Asociacion Odonto- 
logic Nacional 

!: Calle 45-43110 
;; Carrera 44 No. 34-54 
Apartado Aéreo 901 
Barranquilla S.A. 

j; Telefonos: 

j Residencia: 341-305 - Oficina: 311-111 




Panaderia del 
pueblo 


18 MAART 

DIA NACIONAL DINOS 
HIMNO Y BANDERA 


Guyabastraat 4 Dakota - Tcl. 21915 



KIKO NOS TA SPERA Dl 
E PROXIMO CONFERENCIA 
Dl MESA RONDO? 


Den un periodo di apenas 8 pa 
10 aña Aruba a conoce diferente 
comisionnan, tur a keda institui pa 
cu e mes un proposito, esta prepara 
e Indpendencia di Aruba. 

Casi tur a faya y e diferencia di 
opinion entre e politiconan Aruba- 
no ta manera cielo y tera, apesar cu 
tur ta lucha pa e mes un meta, esta 
e Independencia di Aruba. 

Nos ta haya rediculo cu e politi- 
conan mester bai Hulanda diferen- 
ciando di opinion y bai pleita 
manera muchanan chikito dilanti e 
politiconan Hulandes y di Corsow. 

Ta parce cu e politiconan ta 
birando iresponsabel pa nan encar- 
go cu nan a hay, pasobra pueblo a 
escohe nan pa nan por realisa e 
deseo tan anhela di nos pueblo, esta 

<§> ® 

<§> AMISTAD ® 

® pa un y tur!! ® 

2 Educativo @ 


e Independencia. 

Si cosnan sigui asina por ser bisa 
cu masha poco por sali di e proxi- 
mo Conferencia di Mesa Rondo, 
pasobra ta aki na Aruba y Antivas 
na unda nos mester yega na arreglo- 
nan definitivo. 



Department Store 

Unda bo por haci bo compras 
pa henter familia 


HENDRIKSTRAAT 8 
ORANJESTAD, ARUBA 

LAGA NATURALESA 
CUIDA BO 



Ser bunita kier meen ser natural y 
salud. 

E kier meen aprecia naturalesa. 

Y kiko esey tin di haber cu beyesa? 
Tur kos. Frutanan, flornan, yerba- 
nan, tur ta un fuente grandi di 
beyesa, sin efectonan danjoso ma- 
nera productonan quimico. 


Bo cara 

E cambionan di temperatura, dema- 
siado friew of calor y sobretodo e 
policion ta atenta contra bo cara. 

Na promer lugar costumbra semper 
di tene bo cutis limpi. Laba bo cara 
por lo menos dos bes pa dia cu un 
habon neutro, especial pa bo tipo di 
cutis. Mainta no lubida pa hidrata 
bo cutis, ya cu semper nos ta perde 
awa. Aki ta sigi un receta pa un 
hidratante casero: Traha un mezcla 
cu yogurt natural y honing. Pone 
riba bo cara y lage 20 minuut. 
Despues kite cu awa lauw. 

Honing puro tambe ta un hidratan- 
te excelente. 


Si bo cutis ta un poco vet, usa e 
siguiente receta: bati un webo y 
pone riba bo cara. Lage 5 minuut y 
despues kite cu awa friew. Ademas 
di ta kita e vet, e ta fantastico pa 
cera e poronan mucho habri. 


E secretonan pa limpia bo cara 
Si bo kier evita e aparicion di e 
puntanan preto den bo cara, anto 
no descuida e limpiesa di bo cutis. 
Corda cu e polucion y e maquillahe 
ta penetra den e fondo di e epider- 
mis y solamente un sustancia vet 
por sakanan. Zorg pa tur anochi bo 
usa e locion limpiador aki: mezcla 
100 gr. di azeta di almendra, 5 gr. 
di alcohol 80%, 850 gr. di awa di 
rosa y algun gota di lamoenchi 
primi. Bati esakinan bon y pone 
riba bo cara pa 5 minuut. 

Si bo cutis ta seco, usa solamente 
azeta di almendra. Y si e ta vet, usa 
azeta di olijfi. 


Mask pa usa un bes pa siman. 
Ademas dilimpia, hidrata y tonifica 
bo cutis, usa tambe masknan di 


PABIEN PUEBLO Dl ARUBA ARIBA 18 Dl MAART 
DIA NACIONAL Dl NOS HIMNO Y BANDERA 



Tel: 27411 



SUPERMARKET T CARJVKERIA 


beyesa cu ta actua profundamente 

riba bo cutis. 

Bo por usanan un bes of hasta dos 
bes pa siman. Corda sinembargo cu 
e tratamentonan natural ta reaccio- 
na mas poco poco riba e organismo 
cu productonan quimico. Pesey bo 
mester tin pasenshi y constancia. 


Pa cutis seco: 

Machica un awakati y mezcle cu un 
cuchara grandi di honing y un 
cuchara grandi di gist di cerbes na 
polvo. 

Cu un pida catuna bo ta ponele riba 
bo cara. Lage traha 20 minuut y 
despues kite cu awa lauw. 


Pa cutis normal: 

Mezcla porionnan igual di honing, 
azeta di turtuga y lechi. Lage 15 
minuut y kite cu awa friew. 


Pa cutis vet: 

Scrap tres wortel fini-fini. Pone e 
pasta aki entre dos pida gasa (ver- 
band) y pone ribo bo cara. Lage 20 
minuut y laba bo cara cu awa friew. 


Pa cera poronan mucho habri. 

Usa e juice di lamoenchi cu ademas 
di cera e poronan, ta fresca bo 
cutis. 


Pa suavisa manchanan: 

Mezcla den e juice di un lamoenchi 
un cuchara di crema di lechi. 
Smeere riba bo cara y lage 20 
minuut. Laba bo cara cu awa friew. 

cont. pagina 14 

cont. di pagina 1 3 

Duna bo wowonan e debido aten- 
cion. 

No ta nada stranjo cu e prome rim- 
pelnan ta aparece rond di e wowo- 
nan. Den e region aki e cuero ade- 
mas di ta mas fini cu e otro parti- 
nan di e curpa, e no tin kliernan, 
loke ta hasié hopi sensible. 

Ta pesey e region ey no mester di 
hidratantenan, pero sustancianan 
lubricante (cu azeta). 

Hunta tur anochi un tiki azeta di 
almendra rond di bo wowonan y 
traha suavemente ronchinan rond di 
bo wowo. E detaye chikito aki ta 
necesario pa garantisa bo beyesa pa 
hopi anjanan. 

Un mask pa e kringnan bao di bo 
wowonan. 

Corta un batata chikito den mita, 
cu su casca y pone riba bo wowo- 
nan. Lage pa mas o menos 15 
minuut. 



Pa combati inflamacion y irrita- 
cion: 

Muha dos pida katuna den awa di 
rosa y pase riba bo wowonan du- 
rante 10 minuut. 

Pa kita rimpels: 

Mezcla e mesun cantidad di azeta di 
almendra y germen di trigo. Usa so- 
lamente un gota chikito di e mezcla 
aki y frega e region di afo bin pa- 
den. 

Pone bida den bo cabey. 

E cabey y e cuero di cabes merece 
tur bo atencion. Ademas di e laba- 
nan cu shampoonan suave, nan 
mester tambe un bon masashi cu un 
mezcla natural, trahá pa bo mes. 

Pa duna briyo na bo cabey: 

Corta un wortel y batié cu un poco 
lechi, te ora e bira un crema. 



w, /incda 






Usa e mezcla aki despues di sham- 
poo, den e rijs y e puntanan. Des- 
pues di 30 minuut bo ta laba bo 
cabey cu awa friew. 

Pa cabey seco y kibra: 

Traha un pasta di awakati, azeta di 
olijfi y vinager. Hunta bo cabey cu 
esaki un ora prome bo labé. 

Pa cabey cu ta cai: 

Frega e cuero di bo cabez cu crema 
di awakati. 

Pa cabey vet: 

Frega e cuero di bo cabes bon cu 
casca di lamoenchi. Laba bo cabey 
cu shampoo di lamoenchi y hawele 
cu awa y algun gota di lamoenchi. 

ENTREGA 

PREMIO AMISTAD 1982 


Den un show di gala, na unda 
tabata presente nos prome manda- 
tario y por ser bisa cu e acto aki ta 
un di e prome actonan oficial cu ela 
presencia den su calidad como 
Gobernador nobo di Aruba. 

Pueblo di Aruba tabata testigo 
di un show bon presenta, un show 
den cual e personahenan cu a desta- 
ca ariba diferente terrenonan duran- 
te aña 1982, a ricibi nan premio 
Amistad. 

E comentarionan na radio a in- 
dica e importancia di e premio aki 
pa cu e pueblo di Aruba, pasobra na 
fin di e ultimo 11 añanan henter 
pueblo di Aruba ta pendiente, ken- 
denan lo gana e gran premio aki. 

Nos di bo Revista stima ta con- 
tento cu e acohida grandi cu e 
Premio aki ta hayando aña pa aña 
den pueblo di Aruba. 

E premio, cual ta e prome, pero 
alabes tambe esun mas prestigioso, 
cual ta ser ortoga tur aña, ta un 
estimulo pa e pueblo di Aruba y pa 
esnan cu ta stima Aruba, pa nan 
sigui hasi nan posibel y destaca 
ariba nan terrenonan. 

Nos sa cu tin hopi Arubianonan 
ta destacando, pero ta un den cada 
ramo por bin na remarca pa e 
miembronan di hurado. 

E show ariba su mes tabata 
sumamente elegante y comentario 
di varios personanan ta cu e tabata 
un show di gala, algo clase aparte. 

Esaki nos ta hacie pa mustra tur 
e ganadornan e importancia di e 
premio aki y mas aun presencia di 
algun autoridadnan o mandatario- 
nan y otro personanan importante 
di Aruba a hasi e show mucho mas 
especial. 

Un biaha mas redaccion di 
Revista Amistad ta desea di felicita 
tur e ganadornan y ta spera cu e 
Copa lo tin un lugar especial den 
boso curazon y boso hogar. 

Ex-Gobernador di Aruba, Sr. Frans Figaroa tambe a ricibi “Premio 
Amistad “EspeciaT, pa su trabownan ariba terreno Social y 
Politico. 



Un parti di e miembronan di hurado cu a escohe e ganadornan di 
“Premio Amistad“ 












Algun di e ganadoman “Premio Amistad” 1982. 



Sr. Betico Croes , ricibiendo “Premio Amistad” 
como mihor Politico di aña 1982, door di Goberna - 
dor di Amba , Sr. Pedro Bislip. 



Sr. Bemard Goupy, ricibiendo Premio Amistad , 
como persona di aña 1982 , pa su esfuerzo pa a 
reorganiza Hotel Palm Beach Amba. Alavez el a sali 
persona masculino mihor bisti. 

FRANK AUTO PARTS & 
FRANK CROES CONTRACTOR 

PA TUR PIESA Y TIRE PA TUR MARCA DI AUTO Y 

TAMBE PA TUR TIPO DI CONSTRUCCION. 
STA. CRUZ 124-A - TELEFOON 28071 - 28657 - 47490 

Ta desea Pueblo di Aruba y Gobierno 
PABIEN cu dia di HIMNO Y BANDERA 


HOLLYWOOD GOES LATIN 



Den Palm Beach Room na Holi- 
day Inn, Joseph LoMonico - e pro- 
ductor ejecutivo cu hopi experien- 
cia den entertainment di Las Vegas 
— ta presentando un show especta- 
cular “Hollywood Goes Latin,” cu 
musica, canto, baile y magia. 

E grupo di baile ta consisti di 9 
bunita mucha muher y 2 mucha 
homber macho. Nan bailenan ta in- 
clui e.o. “Fame”, “Another Cha- 
Cha”, “Latin Fever”. 

Bobbi Stevenson ta demostra su 
talentonan como cantante cu can- 


cionnan manera “For Your Eyes 
Only” y “New York, New York.” 

Katlyn Miller, “The Electric 
Lady”, ta e mago femenino den e 
show. Di un robot e ta bira un cria- 
tura cu ta come candela. 

Brent Lewis; tremendo riba e 
“Ika-Uma” drums. 

Tur anochi tin 2 show. 8 p.m. y 
11 p.m., un excepcion di dialuna. 
Si bo no a weita e fabuloso show 
aki, bo tin oportunidad pa haci esa- 
ki te cu e segundo siman di April. 



Akinan nos colega di “Nobo” Sra. Jane 
Lampkin den un pose special cu Sr. Joseph 
LoMonico. 

Awa sushi 
y peligroso? 





Ta tristo pa mira con nos Balashi 
cocktail a bira, esta sushi y yen di 
cloro. 

Awor tur partidonan ta tira culpa 
ariba otro, apesar cu M.E.P. ja caba 
tin 8 aña den gobernacion y mescos 
nan por trece e planta di Aquachem 
den un aña y mei, anto den 8 aña 
nan por a trece un gran cantidad di 
plantanan. 

Combersando cu e mediconan 
tur ta manifesta nan preocupacion- 
nan pa cu salud di hende, pero nan 
tin miedo di publica esaki pa no 
haya nan cu problema. 

Cualquier persona cu sano hucio 
sa cu e awa ta dañino pa salud di 
hende, pasobra e sushedad, e canti- 
dad di cloro y salu cu tin den dje, 
mester por ta malo. Esnan cu ta 
declara cu esaki no tin consecuen- 
cianan fatal pa salud di hende, ta 
gobernante o mediconan iresponsa- 
bel cu no ta importa nan salud di e 
criaturanan y di su pueblo, pero 
mas bien nan propio persona o 
mihor bisa interes personaL 

Mihor acepta e realidad pa asrna 
pueblo por tuma precaucionnan cu 
mayan bo ta muri cu algo grandi 
ariba bo consenshiy cu bo a sconde 
e berdad. 

Mester por ta asina cu esnan 
menos afortuna cu no por cumpra 
awa purifica, por haya esaki cumpra 
na W.E.B. mes na un prijs mas 
modera pa asina nan tambe por 
cuida nan salud y di nan yuinan. 

Loke bo no kier pa sosode cu bo 
no permitie sosode cu otro tampo- 
co, pasobra castigo ta e mundo aki 
mes. 

Nos ta spera cu sinceramente cu 
si ainda sano huicio por prevalece 
cu siquiera algun di e gobernante- 
nan por acepta e realidad y bisa e 
pueblo e berdad pa yuda preveni 
enfermedadnan. 

Ojala cu por tin algun dokternan 
valiente y cu corahe cu por splica 
pueblo ki consecuencia e awa por 
tin pa salud di hende. 

No sconde e berdad, pasobra e 
por cai ariba bo propio criaturanan 
y no lubida cu pueblo tey pa eligi, 
pero mas ainda pa huzga tambe. 


Boso ta kere cu Sr. Gerard Schouten y Sr. Tuyo Prince a keda sfn bai waak e presentacion di 
“Hollywood Goes Latin*’ ??? 


Sr. Melrose Chase, Editor di “The News" den un combersacion interesante cu un di e miembro 
di grupo di “Hollywood Goes Latin’’ 


Productor ejecutivo di e show espectacular aki 
Sr. Joseph LoMonico, kende a worde presenta 
na miembronan di prensa pa e dynamico cabal- 
lero Rodney Croes di Publicidad Aruba 


Sr. Tico Kuiperi checkeando si e grupo por 
actua den Show-Time 

CAMPAÑA 
POLITICA 
DEN PORTA 


Nos a roga, suplica y yora pa 
programma di e partidonan politi- 
co, pero nada no a bin adilanti. Ta 
parce cu programma di goberna- 
cion no ta importante. 

Enfin laga nos pone un banda y 
papia ariba e campaña politico cu 
ta dilanti porta. 

No falta mucho pa e pueblo di 
Aruba haya e oportunidad un bes 
mas pa bai escohe representantenan 
di pueblo den e padamento di 
Aruba pa e proximo 4 añanan. 

E aña aki lo ta crucial pa loke ta 
trata e futuro di nos isla, pasobra e 
lo forma parti di e prome añanan di 
tránsaccion pa yega na e indepen- 
dencia completo di Aruba. 

Manera Señor Betico Croes mes a 
bisa durante e campaña di Staten, 


cu esey no tabata e momento pa 
huzga gobernacion, pero lague pa e 
proximo campaña esta esun cu nos 
ta bai aden actualmente. 

Nos ta sigur cu elo bira un cam- 
paña duro y cu pueblo enberdad lo 
lo bai huzga gobernadon y lo tuma 
su desicionnan cualnan ta hopi im- 
portante pa garantiza Aruba un bon 
futuro. 

Lago nos kita for di bista e parti 
estatal, pasobra tur partidonan poli- 
tico di Aruba ta bogando pa e mes 
un meta, esta Independencia di 
Aruba, claro cu ta existi algun 
diferencia di punto bista, pero e 
meta final ta mescos. 

Loke Aruba mester awor ta 
Gobemantenan serio, humano, 
social, pero mas ainda, capaz pa 


dirigi e destino di Aruba. Persona- 
nan cu por tuma desicionnan clave, 
na momentonan cu esakinan ta 
necesario. 

Nos mester Gobernantenan cu 
mester di pueblo 4 aña largo y no 
na momento di campaña so. 

Nos mester Gobernantenan cu ta 
dispuesto pa traha, pero cu no ta 
claba pa añanan ariba un stul y 
kizas hasta a bira un poco 
nonchalant o indiferente. 

E campaña aki lo bira duro, 
sushi, personal y nos no ta pronos- 
tica ningun ganador absuluto. 

Nos ta spera cu pueblo sa di 
huzga concientemente y duna 
Aruba un bon Gobierno pa e 
proximo 4 añanan. 


Croes 

Transport 

PABIEN 

PUEBLO Dl ARUBA 
ARIBA 18 Dl MAART 
DIA NACIONAL 
Dl NOS 

HIMNO Y BANDERA 


Celsiusstraat 36 


Tel.: 23644 


COMPRA LTD 


tur clasedi 

STEflK, FRENCH FRIES ETC. 

PABIEN PUEBLO Dl ARUBA ARIBA 18 Dl MAART 
DIA NACIONAL Dl NOS HIMNO Y BANDERA 


TEL. 

21284 23025 23026 

ARUBA 
A HAYA SU 
GOBERNADOR 


Porfin Aruba a haya su Goberna- 
dor, den persona di Sr. Pedro Bislip, 
un homber bon studia, pero mas 
aun sensiyo y por ser clasifica como 
un homber di pueblo. 

Pa lunanan Aruba a pasa den e 
problema, esta pa haya un Gober- 
nador fiho, especialmente cu esnan 
cu tabata fungi como Gobernador 
Interino tabata pertenece na un 
partido politico y tabata activo 
tambe como politico. 

For di e reunionnan di Parla- 
mento, cual a ser dirigi caba door di 
e presidente nobo, nos por a saca 
afo cu e ta sumamente serio y sigur 
e lo hisa e nivel di e parlamento di 
Aruba. 

Nos ta spera cu e lo trece tambe 
e cachet den Parlamento, esta cu 
tur hende cu drenta e sala, mester 
ta bisti cu dashi y batchi, pa trece 
asina tambe mas respet pa e sala 
aki. 

Sr. Pedro Bislip masha pabien, 
bonbini y ta nos deseo cu lo bo hasi 
bo trabow, manera bo consenshi ta 

PABIEN 

Pueblo di Aruba cu nos dia 
Nacional 18 MAART 

REVISTA AMISTAD 

AGENCIA 
FUNERARIA 
DEL PUEBLO 


PABIEN 

PUEBLO Dl ARUBA 
ARIBA 

18 Dl MAART 
DIA NACIONAL 
Dl NOS 
HIMNO Y BANDERA 


Meiveld 12, 
Tel. 25622 



Lee Tai Take Away 

PABIEN PUEBLO Dl ARUBA ARIBA 18 Dl MAART 
DIA NACIONAL Dl NOS HIMNO Y BANDERA 

Noord No. 82A Tel. 21663 

PUEBLO Dl ARUBA 
ARIBA 

18 Dl MAART 1983 
DIA NACIONAL Dl NOS 
HIMNO Y BANDERA 

AMSTERDAM: Durante e presentacion di lingerie & foundation na 
Amsterdam e damanan aki a demostra nan panja “acrobics” di catuna/ 
polyester. E trahenan aki ta worde usa pa hasi ehercicionan basá riba 
esnan cu astronautanan ta hasi pa keda den condicion. Ta parce cu na 
Merca esaki ta masha in. 




STOCKHOLM: Recientemente nan a tira un bom den edificio di im- 
puesto na Stockholm. E di sjete piso di e edificio a keda totalmente 
destrui y den e kamber aki un muher a perde su bida. Nan a detene un 
sospechoso. 



LONDEN: Rey Hoessein di Jordania a hasi un bishita na Gran Britania. 
Riba potret nos ta weita den compania di e premier Britanico Margaret 
Thatcher. 



BOIS D’ARCY: Anthony Delon (banda robez) ta bandona huntu cu su 
tata, e conocido actor frances Alain Delon e prison di Bois d'Arcy, na 
unda ela ser ponf den libertad. Dia 31 Januari ela worde detene pa 
motibo di robo y posicion illegal di arma. Su tata a paga borg pa sake 
liber. 


MALTA: E premier di Malta Dom Mintoff ta consola e stewardess di 
Joegoslavia, kende ta e unico persona cu a worde laga liber door di e 
secuestradornan. E portret aki a worde saca den e verkeerstoren di e 
aeropuerto. 

Aruba, 22-12- f 82 
Respetable Señor, 

Permitimi un espacio den bo espacio di 
cartanan ricibi pa mi por hana un consejo. 
Mi ta un mucha homber di un edad basta 
avanza pero soltero te ainda. 

E problema cu mi tin mi no sa si e ta di 
indole mental, pero e tin mi bastante 
preocupa. 

Den mi bida mi a conoce hopi mujernan, 
pero ningun no ta satisface mi gana, pa- 
sobra mi exigencianan ta sumamente 
strano di berdad mes. Hasta mi a llega di 


stima, pero pa e mes un motibo aki mi a 
laga e mucha mujer, pasobra e no kier a 
complace mi, pero a kere cu ta joke mi ta 
joke. Te ainda e sa llama mi, pero mi sa 
cu tin un barera entre nos dos. Ami sem- 
per a gusta un mucha mujer natural, es 

decir den e forma sexual. Awor mi ta 

hana cu e mujernan ta usa demasiado 
cosnan artificial pa nan por atrea homber- 
nan. 

Mi ta gusta un mujer cu su holo natural, 
pa loke ta trata eybow. 

E mujernan di awor no ta hole nan mes, 
pero puro holonan artificial. 


Un holo natural di un mujer cu kizas no a 
bana pa algun horanan ta stimula mi 
sexualmente mas cu ora mi hana un mujer 
cu ta hole perfume eybow. 

Ora mi bisa un mucha mujer e cos aki nan 
ta llama mi porco cu mi ta vies etc. Pesei 
mi ta paga un mujer di bar bon placa pa 
e si complace mi, pasobra den sex bo 
mester hana un completo satisfacion. Mi 
mes ta hana mi problema fastioso, paso- 
bra mi amigonan ta completamente al 
contrario, pasobra nan kier pa nan mujer- 
nan ta hole dushi etc. 




! i 


Amistad 


Si pueblo di Aruba “AMISTAD 
CATERING SERVICE’’ ta yuda 
haci bo fiesta sea di: 

BATISAMENTO, — CUMPLEAÑOS, — MATRIMONIO, — DESPEDIDAS, 
ANNIVERSARIOS, — SURPRISE-PARTY'S,etc. 

un tremendo exito 

Nos tin un surtido grandi di cuminda y snacks na prijs hopi 
barata, mientras cu nos servicio por ser compara cu cualquier 
Hotel grandi. Bo ta desea pa bo fiesta bira un exito yama na 
telefoon 24681 of pasa na Catiri 7, entre 5’or y 8’or di 
anochi ( y puntra pa Ronny Croes. 


Nos servicio ta estilo buffet y ta 
decora cu e.color cu bo ta desea. 
Tambe nos tin servicio di bar!! 


18MAART 1982 
DIA NACIONAL DINOS 
HIMNO Y BANDERA 

Meneer ta kere cu mi por hana un bon 
mucha mujer pa casa cune cu si por 
complace mi den esaki o ta mi mester 
cambia. Mi ta desea meneer un 1983 yen 
di prosperidad. 

Di antemano danki. 


E.G. 


Mi amigo, 

Tur hende tin nan prob/emanan y exigen- 
cianan. Esun di bo ta bastante strano y no 
ta comun den un comunidad di awendia. 
Awor bo ta haya cu hasta e matchinan 
mes ta busca cos pa ho/e dushi, loke no 
tabata existi antes. 

Ningun hende kier ta hole stinki, especial- 
mente si nan mester keda oranan sin 
bana. Ta desagradable pa ta den presencia 
di otronan plamando un holo desagrada- 
ble. 

En todo caso, amigo, ta abo mester 
cambia, pasobra mi ta kere cu den e 
mundo civilisa aki ningun hende lo com- 
place e exigencianan strano cu bo tin. 


Apreciable señor, 

Mi ta sumamente contento di hana e 
oportunidad di por dirigi e carta aki na 
meneer. 

Actualmente mi ta den un duda grandi pa 
loke ta e desicion cu mi mester tuma, 
especialmente cu mi ta bastante hoben 
ainda. Mi ta un senora casa, mama di 2 
joei. Un mucha homber y mucha mujer. 
Nos a planea asina cu nos kier dos i Dios 
a duna nos un di cada. 

Despues cu mi a hana esun di mas chikito 
nos a dicidi pa cuida, pero mi no ta regla 
regular i a sosode cu hasta mi mester a 
hasi abortus, pasobra nos no por mantene 
mas cu dos, debi cu mi esposo no tin un 
bon salario. Dokter ta conseha mi pildo, 
pero mi tin miedo di su efectonan i mi 
mes ta desea pa ser opera, pasobra ta dos 
nos tabata kier i e ta e unico amor di mi 
bida pa awor y semper. 

Den mi desicion tin hopi hende meti, 
especialmente su mayornan i esnan di mi. 
Koko senor ta conseha mi? 

Atentamente, 

M.P. 


Mi amiga, 

Ta un /astima cu bo no a scirbi bo edad, 
/o tabata interesante pa sa. 

Enberdad pi/do ta e metodo mas sigur 
cu tin, pero hopi expertonan ta bisa cu e 
por ta negativo pa sa/ud di hende. 

Di otro banda enberdad ta dificial pa 
opera na un edad hoben, esta bow di 35 
aña. Bo mester ta hopi sigur di bo 
matrimonio, prome bo tuma un desicion 
pa opera. Hopi hende mujernan despues 
cu nan matrimonio a fracasa y nan a casa 
di nobo, tin duele cu nan no por hana 
mas yui. 

Pesei analisa tur situacion y pensa bon 
prome cu bo tuma cua/quier desicion. 


29-12-82 


Apreciabel Director, 

Gustamente mi ta desea di haná un es- 
pacio pa mi por hana un consejo - di 
meneer. Mi ta goza masha hopi di e 
cartanan ricibi. Pasobra nan ta sina nos 
hopi i nan pidi nos hopi i nan ta juda 
nos resolve nos problemanan. Mi ta un 
senorita di 21 ana di edad mi kier men 
di cu ta un mucha zelfstandig mi ta kaba 
pa nan ta hasi cu ta un mucha sin tino 
mi ta. Nan mester korda cu nan no tei 
pa semper y cu mi tin di sina biba mi so. 
Wel toch pa nan kara y boca di hende 
mi no a bai biba mi so mi a bai biba 
serca un tanta di mi pero e problema ta 
cu mi mama semper ta busca problema 
tira palabra djis pa mi tanta no tene mi 
mi kier men cu esei si ta hopi di mas ami 
kier sa ta pakiko nan no ta laga mi na 
paz. Mi kier ta trankiel, paz y feliz. 
Tempo cu ami tabata biba na mi cas ta 
tur dia mi ta jora enbez di ta sosega pa 
mi bai traha trankiel. Nan tabata streng 
ariba mi wel, mi no ta malkontento cu 
nan tin tur nan rason pero awor si no 
mas pasobra awor mi tambe kier sa ta 
kiko ta bira grandi y kiko ta responsabel 
anke mihor bisa cu ami ta hana cu ja mi 
tinele caba. Pero e loke cu mi ta hana 
mas malo di nan ta cu nan ta streng 
ariba mi so y e otro rumannan no y kiko 
ta e resultado ta fataal menos di dos 
ruman muher un ta casa y un ta bai 
school nos ta 8 ruman 4 muher 4 
homber. Semper e palabra cu nan ta 
bisa ta hombernan ta keda mes un cos. 
Y no ta berdad pasobra nan tambe 
mester papia cu nan pa hala nan anten- 
cion y no papia cu nan kiko ta bon y 
malo. Waak awor cu ja nan no ta respeta 
nan mas esei si ta algo cu nunca mi no a 


hasi cu nan y ni ningun otro hende y mi 
no tin pensa tampoco e no ta nada 
netjes cu respet tur kaminda bo ta pasa 
esei ta algo cu mi kier pa tur hende hasi. 
Respeta. Ami a sali for di mi cas pa 
motivo cu mi no por a wanta e bura- 
cheronan y desordo tur dia y mi no 
ta gusta desordo pasobra a mi ta un juf 
di peuterschool. Mi mester sosega pa mi 
bai traha bon pasobra pa bo wak pa 
mucha e no ta algo cu bo ta hasi asina y 
mi no por biba mi so pasobra ta kla pa 
mi mes un mama bisa cu mi kabez ta 
loco y a susha. Meneer e dia di mas 
tristo pa mi ta cu dia cu mi tanta a bisa 
mi cu e no por tuma mi mas pasobra cu 
e no por wanta insulto di mama mas 
anto meneer waak e dia 29-12-82 
meneer por imagina meneer con mi lo ta 
di mes semper mi ta sufri hopi. Si ami 
no keda cerca mi tanta mi no kier 
pa nan no busca mi drechi mas y no 
konta mi pa boso famia mas mi a muri 
pa boso. Loke cu mi por bisa cu nunca 
mi ta feliz semper mi tin mala suerte 
den tur cos a veces mi ta pidi pa ta 
mihor mi muri ja mi ta stop di sufri de 
una vez pa todo; Meneer mi no sa kiko 
mi hasi si ta pa mi ta mihor mi muri 
awor mes ta asina cuanto mas lo mi tin 
cu sufri. Meneer mi no sa kiko mi hasi. 
Un biaha mas mascha danki di bo 
sirbidora M.B.N. cu jen di tristesa mi ta 
skirbibo. Danki un biaha mas feliz ana 
1983 ta mi deseo y cu bo ricibi mas 
carta. 


Mi amiga, 

Bo prob/ema ta poco comp/ica, pasobra 
un momento bo ta papia di libertad, cu 
bo mama ta streng y di otro banda bo 
papia cu bo no por biba cu tur e 
desorden den cas. Si enberdad ta pa 

motibo di buracheria, desorden cu ta 
stroba bo ejecuta bo trabow bon, anto 
bo tin tur bo rason. Pero hopi biaha 
yuinan ta tuma mayornan na ma/o, 
mientras cu nan tin razon, pasobra mi 
no ta kere cu tin un mama cu por kier 
su yui ma/o. 

5-1-83 

Apreciable señor, 

Mi ta un mucha muhe di 19 ana y tin un 
amiga ya pa tres ana caba. E stimami ami 
tambe nos quier otro como ruman. 

E problema ta lo siguiente: 

Mi tin un mucha homber sigun el a bisa 
mi cu e ta stimami y ami tambe ta stimele 
pero e tin un mucha muher tambe cu ta 
stimele y sigun e cu e no tin nada cu e 
mucha, y tur ora e ta bisami ta ami e ke el 
a gusta mi manera etc. Mi amiga sa cu e 
mucha homber ta basila cu e otro y alavez 
e kier ami tambe y ta imposibel cu lo por 
tin dos pareu. Mi amiga a bisa mi si mi ta 
stimele como amiga, anto mi kier e bon 
anto mi ta laga e mucha homber ey. E no 
ke ningun homber gana mi. Mi a sigurele 
cu lo mi hasiele y mi ta ganando mi amiga 
pasobra mi ta stima e mucha homber y 
tur dia mi ta pensa con cuminsa sin por 
bini kla. Un biaha e mucha homber a bel 
mi y mi amiga a hana sa el a sera e tele- 
foon den su horea y a puntra mi pasi kiko 
mi ta ganando e mi a priminti y mi no a 
cumpli cu ta na unda mi wowonan ta cu 
mi no ta mirele cu otro ect. Mi no tin 
mester di gana mi ta ripara si cu e mucha 
homber a cambiá hopi cu e otro y cu e ta 
mustra un bon mucha homber pa mi y cu 
nos dos por compronde otro y lo ta feliz 
den futoro. E unico problema ta mi amiga 
cu ni pa nada di mundo no ke mi ni 
sikiera cuminda e mucha homber tur ora 
nos ta pleita llora pa es motibo ey. E 
mucha homber ta bai bon cu mi hende- 
nan sin cu nan sa cu e tin algu cu mi. 
Esaki no ta tur tin hopi cos mas pero e ta 
bira muchu largu y mi ta speracu meneer 
por contesta mi riba e pida chikitu aki. 
For di dia cu mi a conose mi amiga mi ta 
hana mi cu problema nonstop. No cu e ta 
cana buske problema pero mi no sa cu ta 
jaloers e ta of ta kiko. Mi ta termina mi 
karta asina sperando riba e consejo bon 
cu por yudami sali for di e problema aki. 

Masha danki 
M.J.S. 

E handschrift no ta masha bon pero mi ta 
spera cu meneer lo bini kla. 

Mi amiga, 

Tuma bo propio desicionnan y vaiua loke 
ta bon pa bo. Si bo ta ripara cu bo amiga 
no ta sincero, anto bo no mester bai su 
tras. 

Un cos si no iaga amor ciega bo, enbes di 
bo wak e berdad y reaiidad. 


Aruba, 12-2-83 


Apreciable señor, 

Mi ta contento di hana e oportunidad di 
por scirbi meneer e carta aki pa un conse- 


jo. Mi ta un homber casa tata di 3 joei, 
nos tin como 12 ana casa caba. Nos ta 
stima tro masha hopi mes i nos ta feliz cu 
otro tur afq. Tempo cu mi ta jong mi 
tabata hasi mi cosnan, pero nada mas 
despues di matrimonio, pasobra mi ta 
considera matrimonio serio i mi a goza 
bastante den mi bida. Tempo cu mi a 
casa missa sinti mi cla pa a tuma un paso 
asina importante den bida. Tambe mi 
joeinan ta creciendo i ta hopi importante 
pa duna nan un bon ejempel. Den mi 
bida manera mi a bisa caba mi tabata tin 
hopi aventuranan, pero un cu semper a 
remordia na dje. Mi senora tin e mal 
costumber di confesa mi tur ora, meneer 
mes por comprende con e cosnan aki ta 
bai den matrimonio, esta si bo ta stima mi 
no tin secreto ect. Semper mi a conte 
majoria di cos, pero e secreto grandi 
nunca mi no kier a durf bisa ningun 
hende. Semper te ainda mi senora ta bisa 
mi cu mi tin algo scondi pe i cu ta laf si 
mi no conte tur cos. Un biaha mi tabata 
tin un poco aden, anto ela cuminsa ariba 
e mes un storia di semper i como cu e cos 
ta preocupa mi masha hopi, anto mi di 
cune, wel laga mi conta bo pa bo stop di 
puntra. Despues tog mi a duda, pero ela 
keda insisti, te cu mi a para conte. Tempo 
mi ta jong ainda, anto mi tabata tin un 
byside casa, anto mi a dune un joei, mi sa 
sigur, pa x motibonan cu mi lo no scirbi. 
Enberdad e mucha ta potret di mi. Mi 
senora a bira loco, cuminsa jora masha 
duro, coi e auto bai para te na cas di e 
otro mujer. Ela hasi un borchincha, 
despues bolbe cas pa termina cu mi. Ela 
bai serca su majornan i conta nan tur cos. 
E mes un anochi e otro pareja a bin serca 
mi, esta e mujer casa i nan tambe a insulta 
mi. Tog mi a logra domina nan, pasobra 
mi no a hacie cu mal intencion. 

E homber, esta casa di e mujer a kere mi i 
nan a bai nan cas bek. Asina a pasa un 
anochi, mi so pa prome biaha den cas. Pa 
su manan trempan mi senora a bin jora 
bek, pasobra ela bisa mi cu ela spanta i no 
por a domina su mes, pero cu e no por sin 
mi. E momento ey ta ami a reacciona 
malo i a core porta afo, pasobra ela hinka 
mi den problema grandi. Ela rabia bai i 
awor nos tin casi un luna for di otro, 
hasta fiestanan di Carnaval nos a pasa for 
di otro, e no kier pordona mi mas, 
pasobra mi ta cu e otro mujer ainda. 
Esaki ta su impresion i por lo pronto e no 
kier papia cumi, apesar cu nos joeinan ta 
desea esey. Mi tin masha duele, pasobra 
mi ta stime i ta pa capricho personal di 
ambos, pasobra mi ta stime i sa cu mi 
mester a confie di hopi tempo caba, pero 
pa respet i miedo mi no a hacie. Si sigui 
asina sigur nos lo perde amor pa otro. 
Kiko mi hasi? 

Atentamente, 

O.B. 


Mi amigo, 

Bo tin razon, si dura mucho boso por 
perde amor pa otro. Mi ta conseja bo 
trata pa papia cune, sp/ike e consecuen - 
cianan cu esaki ta treciendo pa boso 
matrimonio si boso no hasi iihe. Mustre 


compacion y sinceridad, pero keda insisti. 
Mi ta spera cu kizas ja caba e probiema a 
keda so/uciona. 


Oranjestad, 23-1-83 


Apreciabele meneer, 

Di antemano masha danki pa e espacio 
den bo prestigioso revista. Mi ta un 
mucha mujer di 28 anja di edad i cu kizas 
demasiado experiencia tras di lomba. Mi 
mes ta hanja cu mi ta un mucha mujer 
super sexy cu tur homber ta keda wak 
wak mi tras ora mi pasa, pasobra mi tin 
tur cos pa hasi un homber loco. Tur 
homber cu mi tabata tin ta homber 
importante i cu placa, pasobra mi no ta 
kere den amor den e tempo dificil aki. 
Mi bida ta sali, balia, viaja i traha na- 
turalmente. For di revistanan mi ta 
copia ariba artistanan con ta hasi i com- 
porta nan mes sexy. Meneer den un di 
ocacionnan mi a bin sali na estado mi 
mester a hasi abortus, pasobra mi tabata 
tin hopi dudanan di mi mes. Despues di 
esey mi a hanja un complejo strano i 
grandi, cu hasta a cambia mi bida por 
completo. Awor mi ta bringa cu mi 
pensamento, pasobra mi no por lubida 
e abortus cu mi a hasi, tampoco mi ta 
sinti mi manera antes. Meneer ta kere cu 
mi por hana un mucha homber cu por 
pordona loke mi a hasi? 

Cu hopi saludos 
M.P. 

Mi amiga, 

Den bida tin hopi cambionan, pesey 
nunca bo mester sinti bo demasiado 
orguyoso, pero mihor bo ta decente y 
sensiyo. Pidi Dios pordon di bo error y 
pidie yuda bo iubida loke a pasa den bo 
bida. Mucha homber lo bo por haya, pero 
bo mester por confia nan e berdad, 
especialmente esnan cu tin bon intencion. 



UN ARUBA 
DUSHIE 

SUSHIE 

SPAAR E LETERNAN TAMBE 
PA GANA UN PREMIQ GQRDQ 


) Personal di Antilliaanse Brouwerij N.V., di e agentenan di Antilliaanse Brouwerij N.V., i di Publis N.V. no por participá den e loterfa di letter 




1. TAPANAN-CASH 

a. Di Fl. 1,00 te ku Fl. 10,00 

E tapanan aki Bo por kambianan mes- 
ora pa plaka késh kaminda b' kumpra 
Bo serbes. 

b. Di Fl, 25,00 teku Fl. 1000,00 

E tapanan aki por kambianan pa plaka 
na Aruba serka Licores Aruba N.V.; 
na Boneiru serka J.C. Herrera N.V.; 
i na Korsou serka Brouwerij mes. 

2. TAPANAN-DI LETTER 

Ora bo forma e palabra AMSTEL kom- 
pleto, plak é riba e pida aki bóu, ku 
bo ta kórta foi korant - yena bo 
^ nómber, adres i isla i entregué I 
jn dje 25 logánan ku nos 
) publiká de bes en kuando | 
den korantnan. Ku esaki- 
nan bo tin chéns di I 
gana un premioj 
gordo! 

